ang nanganganinag na habi ng pinya ay nagbibigay ng lalong ganda sa kaniyang ulo, at ang mga pilipinong nakakamalas ay iginagaya siya sa buwang nalilibid ng maputit manipis na ulap. isang sayang sutla na kulay rosa, na nagkakutonkutong mainam ang ayos sa pagkakapigil ng kaniyang munting kamay, ay nagbibigay dilag sa kaniyang tuwid na ulo, na ang mga kilos na inaayusan ng malambot na liig ay nagpapahayag ng pananagumpay na lubos ng kataasan at kalindian. si isaganiy waring hindi nasisiyahang loob; nayayamot siya sa gayong karaming mata, karaming mga talogigi na tumatanaw sa kagandahan ng kaniyang iniibig: ang mga tingin ay inaakala niyang nakaw, at ang mga ngiti ng dalagay inaari niyang pagtataksil. nang makita ni juanito ang binibini ay pinaglalo ang kakubaan at nagpugay: sinagot siya ng pasumala ni paulita, at tinawag siya ni aling victorina. si juanito ang kaniyang kinikilingan at sa ganang kaniya ay ibig pa ito kay sa kay isagani. anong gandang dalaga! anong ganda!